Държавен вестник, бр. 81, 2020 г., стр. 29

БРОЙ  81	
Д Ъ Р Ж А В Е Н  В Е С Т Н И К 	
СТР.  29  
на дължимите данъци чрез определеното лице 
по чл. 64 по сметка на централния депозитар 
на ценни книжа в срок до 4 работни дни преди 
началната дата за изплащане на дивидента. 
(2) Централният депозитар на ценни книжа 
изготвя списък за разпределението на дивиден­
та, съдържащ информацията по чл. 60, ал. 2 и:
1. вида на сметките, по които се водят 
акциите по акционери;
2. общата сума на дивидента, подлежащ 
на изплащане за акции, които се водят по 
лични сметки;
3. общите суми на дивидента, подлежащ 
на изплащане за акции, които се водят при 
лицата, които съхраняват и администрират 
финансови инструменти за сметка на клиен­
ти, съответно при лица по чл. 133 от ЗПФИ.
(3) Централният депозитар на ценни кни­
жа изготвя отделни списъци по лица, които 
съхраняват и администрират финансови 
инструменти, и лица по чл. 133 от ЗПФИ с 
разпределение на сумите за изплащане на 
дивиденти на акционерите и им предоставя 
съответния списък. 
Чл. 62. (1) Централният депозитар на ценни 
книжа превежда сумата по чл. 61, ал. 2, т. 2 
на определеното от публичното дружество 
лице по чл. 64. Централният депозитар на 
ценни книжа изготвя и предоставя на лицето 
по чл. 64 списък с информация за дължимия 
дивидент на акционерите, чиито акции се 
водят по лични сметки. Когато публичното 
дружество е определило повече от едно лице 
по чл. 64, сумите се превеждат съгласно дого-
вора между централния депозитар на ценни 
книжа и публичното дружество.
(2) Централният депозитар на ценни кни­
жа превежда сумите по чл. 61, ал. 2, т. 3 по 
сметки за съхранение на парични средства 
на клиенти, водени на името на лицата, ко­
ито съхраняват и администрират финансови 
инструменти, и лицата по чл. 133 от ЗПФИ, 
на следващия работен ден след получаване 
на сумата по чл. 61, ал. 1. 
(3) За акционери с лични сметки сумите 
се изплащат в брой от следващия ден след 
получаване на сумата и списъка по ал. 1 от 
лицето по чл. 64. За изплатените суми лицето 
по чл. 64 предоставя ежемесечна справка на 
централния депозитар на ценни книжа. 
(4) Лицето по чл. 64 превежда по сметка 
на централния депозитар на ценни книжа не­
изплатените суми за дължим дивидент в срок 
до 3 работни дни след изтичане на 1 година 
считано от началната дата за изплащането му.
(5) Когато акциите се водят при лица, ко­
ито съхраняват и администрират финансови 
инструменти, и лица по чл. 133 от ЗПФИ, тези 
лица разпределят сумите на акционерите по 
техните сметки съгласно съответния списък 
по чл. 61, ал. 3 в срок до 3 работни дни от 
получаване на сумата. Неразпределените 
суми се превеждат на централния депозитар 
на ценни книжа в срок до 3 работни дни от 
разпределянето по изречение първо. В деня 
на превеждане на сумите по изречение второ 
лицата изпращат на централния депозитар на 
ценни книжа потвърждение за разпределяне 
на сумите по сметките на акционерите и ин­
формация за неразпределените суми.
(6) Централният депозитар на ценни книжа 
превежда по сметка на публичното дружество 
неизплатените суми за дивидент в срок до 3 
работни дни след получаване на сумите по 
ал. 4 и 5, като изпраща и списъка по чл. 60, 
ал. 2, съдържащ информация относно изпла­
тения и неизплатения дивидент по акционери.
(7) Централният депозитар на ценни книжа 
предоставя при поискване на публичното дру­
жество информация за изплатения и съответно 
неизплатения дивидент по чл. 61, ал. 2, т. 2. 
Чл. 63. Дивидент, дължим за акции, върху 
които е учреден залог или е наложен запор, 
се изплаща само след изпълнение на проце­
дурата по чл. 73в от Търговския закон (ТЗ) 
от публичното дружество.
Чл. 64. Лицата, чрез които могат да се 
извършват плащанията на дивиденти, са: 
1. кредитни институции със седалище в 
страната;
2. кредитни институции, извършващи 
дейност в страната чрез клон, лицензиран от 
Българската народна банка;
3. кредитни институции със седалище в 
държава – членка на Европейския съюз, при 
условията на правото на установяване.
Чл. 65. (1) Плащане на главници, лихви и 
други плащания по облигационна емисия се 
извършват въз основа на подадено от еми­
тента заявление за извършване на плащане и 
за изготвяне на списък на облигационерите, 
което съдържа следната информация:
1. идентификация на емисията – ISIN код, 
брой облигации, номинална стойност на една 
облигация;
2. размер на дължимото плащане за една 
облигация и общата сума за плащането;
3. датата, към която се определя съставът 
на облигационерите;
4. дата на падежа на плащането;
5. дата и вид на следващото плащане по 
емисията;
6. размер на лихвения процент на следва­
щото плащане.
(2) Централният депозитар на ценни книжа 
извършва разпределение по облигационни еми­
сии към облигационери с клиентски сметки. 
(3) Разходите за изплащането на лихвите, 
главниците и другите плащания са за сметка 
на емитента.
Чл. 66. (1) При получаване на заявление за 
разпределение на лихви и главници съгласно 
сключен договор с емитент централният депо­
зитар на ценни книжа изчислява размера на